CELEX: 32021D0456
Language: hr
Date: 2021-03-12 00:00:00
Title: Provedbena odluka Komisije (EU) 2021/456 оd 12. ožujka 2021. o izmjeni Provedbene odluke (EU) 2020/1604 u pogledu utvrđivanja referentnih vrijednosti za određene uvoznike i proizvođače za razdoblje od 1. siječnja 2021. do 31. prosinca 2023. (priopćeno pod brojem dokumenta C(2021) 1155) (Vjerodostojan je samo tekst na engleskom, francuskom, nizozemskom i njemačkom jeziku) (Tekst značajan za EGP)

16.3.2021   
               
               
                  HR
               
               
                  Službeni list Europske unije
               
               
                  L 90/1
               
            
         PROVEDBENA ODLUKA KOMISIJE (EU) 2021/456
         оd 12. ožujka 2021.
         o izmjeni Provedbene odluke (EU) 2020/1604 u pogledu utvrđivanja referentnih vrijednosti za određene uvoznike i proizvođače za razdoblje od 1. siječnja 2021. do 31. prosinca 2023.
         
            
               (priopćeno pod brojem dokumenta C(2021) 1155)
            
         
         (Vjerodostojan je samo tekst na engleskom, francuskom, nizozemskom i njemačkom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 517/2014 Europskog parlamenta i Vijeća od 16. travnja 2014. o fluoriranim stakleničkim plinovima i stavljanju izvan snage Uredbe (EZ) br. 842/2006 (1), a posebno njezin članak 16. stavak 3.,
         budući da:
         
                     (1)
                  
                  
                     Provedbenom odlukom Komisije (EU) 2020/1604 (2) utvrđene su referentne vrijednosti za razdoblje od 1. siječnja 2021. do 31. prosinca 2023. za svakog uvoznika ili proizvođača koji je na tržište zakonito stavio fluorougljikovodike od 1. siječnja 2015. do 31. prosinca 2019., kako je prijavljeno u skladu s člankom 19. Uredbe (EU) br. 517/2014.
                  
               
                     (2)
                  
                  
                     Provedbenom uredbom (EU) 2018/1992 (3) izmijenjena je Provedbena uredba Komisije (EU) br. 1191/2014 (4) kako bi se omogućilo da se podaci o količinama fluorougljikovodika o kojima se izvješćuje od kalendarske godine 2018. nadalje odvoje ovisno o tome jesu li stavljeni na tržište u Ujedinjenoj Kraljevini ili u Uniji 27 država članica.
                  
               
                     (3)
                  
                  
                     Uvoznici i proizvođači s poslovnim nastanom u Ujedinjenoj Kraljevini podnijeli su Komisiji dodatne verificirane podatke kojima su upotpunili one o kojima su već izvijestili za godine od 2015. do 2017. u skladu s člankom 19. Uredbe (EU) br. 517/2014. U tim su podacima fluorougljikovodici koji su stavljeni na tržište u Ujedinjenoj Kraljevini odvojeni od onih koji su stavljeni na tržište u Uniji 27 država članica.
                  
               
                     (4)
                  
                  
                     Za određivanje referentnih vrijednosti za razdoblje od 1. siječnja 2021. do 31. prosinca 2023. u slučajevima kad su uvoznici i proizvođači izvijestili da su fluorougljikovodike fizički stavili na tržište (tj. ne u obliku odobrenja) u Ujedinjenoj Kraljevini i u Uniji 27 država članica, prema Provedbenoj odluci (EU) 2020/1604 uzimaju se u obzir količine koje su stavljene na tržište u Uniji 27 država članica.
                  
               
                     (5)
                  
                  
                     U skladu s člankom 18. stavkom 2. Uredbe (EU) br. 517/2014, ako uvoznici ili proizvođači odobre drugom poduzeću korištenje svoje kvote, smatra se da su ta društva u trenutku kad su izdala to odobrenje stavila na tržište odgovarajuće količine fluorougljikovodika. Na temelju dostavljenih podataka nije moguće odvajanje odobrenja za korištenje kvota u smislu odvajanja količina fluorougljikovodika stavljenih na tržište u Ujedinjenoj Kraljevini i količina stavljenih na tržište u Uniji 27 država članica. Uz to, uvoznici i proizvođači ne mogu odrediti na kojem je tržištu društvo koje je preuzelo njihovu odobrenu kvotu istu iskoristilo ili će je iskoristiti.
                  
               
                     (6)
                  
                  
                     Istodobno, u slučajevima u kojima su uvoznici ili proizvođači izvijestili o fizičkom stavljanju na tržište u Ujedinjenoj Kraljevini i u Uniji 27 država članica, Provedbenom odlukom (EU) 2020/1604 propisuje se da se isto odvajanje tržišta primjenjuje i na ukupnu količinu odobrenja za korištenje kvota koja su izdali ti uvoznici i proizvođači. U tom smislu, prema Provedbenoj odluci smatra se da je samo dio tih odobrenja stavljen na tržište u Uniji 27 država članica.
                  
               
                     (7)
                  
                  
                     Nema izravne veze između odvajanja tržišta koje se odnosi na količine fluorougljikovodika koje se fizički stavljaju na tržište i odvajanja tržišta koje se odnosi na odobrenja za korištenje kvota. Stoga se ukupni iznos odobrenja za korištenje kvota koja su izdali uvoznici ili proizvođači koji su za istu godinu ili za bilo koju godinu od 2015. do 2019. izvijestili da su stavili fluorougljikovodike na tržište i u Ujedinjenoj Kraljevini i u Uniji 27 država članica smatra stavljenim na tržište u Uniji 27 država članica.
                  
               
                     (8)
                  
                  
                     S obzirom na to, referentne vrijednosti za predmetne uvoznike i proizvođače za razdoblje od 1. siječnja 2021. do 31. prosinca 2023. trebalo bi ponovno izračunati. Taj ponovni izračun utječe samo na osam društava, koja će, svako zasebno, biti obaviještena o svojim referentnim vrijednostima. Uvoznici i proizvođači na čije referentne vrijednosti ova Odluka ne utječe neće dobiti posebnu obavijest o svojim nepromijenjenim referentnim vrijednostima.
                  
               
                     (9)
                  
                  
                     Provedbenu odluku (EU) 2020/1604 stoga bi trebalo izmijeniti kako bi se u nju uključile izmijenjene referentne vrijednosti dotičnih osam uvoznika i proizvođača. Izmjena se odnosi samo na retke povezane s referentnim vrijednostima za svakog od tih uvoznika i proizvođača kako su navedeni u Prilogu ovoj Odluci.
                  
               
                     (10)
                  
                  
                     Kako bi se datum primjene izmjena uskladio s datumom primjene Provedbene odluke (EU) 2020/1604, primjereno je da se ova Odluka primjenjuje od 1. siječnja 2021.
                  
               
                     (11)
                  
                  
                     Mjere predviđene ovom Odlukom u skladu su s mišljenjem odbora osnovanog člankom 24. Uredbe (EU) br. 517/2014,
                  
               DONIJELA JE OVU ODLUKU:
         
            Članak 1.
            Redci 200, 397, 608, 957, 969, 1333, 1365 i 1379 Priloga Provedbenoj odluci (EU) 2020/1604 mijenjaju se u skladu s Prilogom ovoj Odluci.
         
         
            Članak 2.
            Ova Odluka upućena je sljedećim poduzećima:
            
                         
                     
                     
                        Identifikacijska oznaka iz registra
                     
                     
                        Ime poduzeća i adresa
                     
                  
                        1.
                     
                     
                        14806
                     
                     
                        
                                    Daikin Refrigerants Europe GmbH
                                 
                              
                                    Industriepark Hoechst, D821
                                 
                              
                                    Frankfurt 65926
                                 
                              
                                    Njemačka
                                 
                              
                  
                        2.
                     
                     
                        9410
                     
                     
                        
                                    ARKEMA France
                                 
                              
                                    420 rue d'Estienne d'Orves,
                                 
                              
                                    Colombes cedex 92705
                                 
                              
                                    Francuska
                                 
                              
                  
                        3.
                     
                     
                        9978
                     
                     
                        
                                    RSL Ireland Limited
                                 
                              
                                    48F Robinhood Industrial Estate,
                                 
                              
                                    Clondalkin Dublin 22
                                 
                              
                                    Irska
                                 
                              
                  
                        4.
                     
                     
                        9461
                     
                     
                        
                                    Honeywell Fluorine Products Europe B.V.
                                 
                              
                                    Stationsplein Zuid-West, 961
                                 
                              
                                    Schiphol-Oost NL-1117 CE
                                 
                              
                                    Nizozemska
                                 
                              
                  
                        5.
                     
                     
                        28243
                     
                     
                        
                                    Mexichem Fluor EU B.V.
                                 
                              
                                    Stationsplein, 3
                                 
                              
                                    Zwolle 8011 CW
                                 
                              
                                    Nizozemska
                                 
                              
                  
                        6.
                     
                     
                        9401 
                     
                     
                        
                                    A-Gas (UK) Ltd
                                 
                              
                                    Banyard Road, Portbury West,
                                 
                              
                                    Bristol BS20 7XH
                                 
                              
                                    Ujedinjena Kraljevina
                                 
                              
                  
                        7.
                     
                     
                        9475
                     
                     
                        
                                    Mexichem UK Limited
                                 
                              
                                    The Heath Business & Technical Park,
                                 
                              
                                    Runcorn, Cheshire WA7 4QX
                                 
                              
                                    Ujedinjena Kraljevina
                                 
                              
                  
                        8.
                     
                     
                        9996
                     
                     
                        
                                    Sea-Fire Europe Ltd
                                 
                              
                                    Unity 2 Discovery Voyager Park Portfield Road,
                                 
                              
                                    Portsmouth PO2 5FN
                                 
                              
                                    Ujedinjena Kraljevina
                                 
                              
                  
         
            Članak 3.
            Ova se Odluka primjenjuje od 1. siječnja 2021.
         
         
            Sastavljeno u Bruxellesu 12. ožujka 2021.
            
               
                  Za Komisiju
               
               Frans TIMMERMANS
               
                  Izvršni potpredsjednik
               
            
         
         
            (1)  SL L 150, 20.5.2014., str. 195.
         
         
            (2)  Provedbena odluka Komisije (EU) 2020/1604 оd 23. listopada 2020. o utvrđivanju referentnih vrijednosti, u skladu s Uredbom (EU) br. 517/2014 Europskog parlamenta i Vijeća o fluoriranim stakleničkim plinovima, za razdoblje od 1. siječnja 2021. do 31. prosinca 2023. za svakog proizvođača ili uvoznika koji je fluorougljikovodike zakonito stavio na tržište Unije od 1. siječnja 2015., kako je prijavljeno u skladu s tom uredbom (SL L 364, 3.11.2020., str. 1.).
         
            (3)  Provedbena uredba Komisije (EU) 2018/1992 оd 14. prosinca 2018. o izmjeni Provedbene uredbe (EU) br. 1191/2014 u pogledu izvješćivanja iz članka 19. Uredbe (EU) br. 517/2014 o podacima u vezi s fluorougljikovodicima koji su stavljeni na tržište u Ujedinjenoj Kraljevini i u Uniji 27 država članica (SL L 320, 17.12.2018., str. 25.).
         
            (4)  Provedbena uredba Komisije (EU) br. 1191/2014 оd 30. listopada 2014. o određivanju oblika i načina podnošenja izvješća iz članka 19. Uredbe (EU) br. 517/2014 Europskog parlamenta i Vijeća o fluoriranim stakleničkim plinovima (SL L 318, 5.11.2014., str. 5.).
      
      
         
            PRILOG
            
               (Poslovno osjetljive informacije – ne objavljuje se)